جمهورباشقانی رجب طیب اردوغان، بیرلشمیش عرب امیرلیکلرینه سفرینین ایکینجی گونونده باشکند ابوظبی‌ده‌کی گؤروشمه‌لرینی تاماملادیقدان سونرا دوبیه گئتدی.
اردوغان، دوبی اکسپو ۲۰۲۰ده‌کی لیدئرلیک سرگی‌ ساحه‌سین‌ده، بیرلشمیش عرب امیرلیکلری دؤولت باشقانی یاردیمچیسی، باشباخان و دوبی امیری شیخ محمد بن راشد آل مکتوم ایله گؤروشدو.
هئیتلر آراسین‌ا گئچیریله‌ن گؤروشمه‌یه اردوغان و آل مکتوم باشقانلیق ائتدی.
پرزیدنت اردوغان شرف دفترینه بونلاری یازدی:
"اکسپو ۲۰۲۰ دوبیه، تورکیه‌نین میللی گونو موناسیبتی ایله گلیب، لیدئرلیک سرگی‌سی ساحه‌سین‌ده قوناق اولدوغوم اوچون چوخ سئوینچ دویدوم.
دگرلی قارداشیم آل مکتوما صمیمی قوناق‌سئورلیگینه گؤره تشکر ائدیره‌م.
ذهنلری بیرلشدیرمک، گله‌جگی اولوشدورماق قونوسو ایله گئچیریله‌ن اکسپو ۲۰۲۰نین باشاریسیندان دولایی بیرلشمیش عرب امیرلیکلرینی تبریک ائدیره‌م".
